Þekking stendur á tímamótum og fagnar fyrirtækið 20 ára afmæli um þessar mundir . Það var upphaflega stofnað út frá tölvudeild KEA á Akureyri 1. nóvember 1999 . Segja má að Þekking hafi verið ákveðinn brautryðjandi í rekstri tölvukerfa og framúrskarandi þjónustu , sem voru nýjungar fyrir 20 árum . Í dag er Þekking mjög öflugt fyrirtæki og rótgróið í kerfisstjórnunargeiranum með sterkar starfsstöðvar á tveimur stöðum á landinu , í Kópavogi og á Akureyri . Þekking hf. er þjónustufyrirtæki á sviði upplýsingatækni sem sérhæfir sig í rekstri tölvukerfa og þjónustu auk þess að bjóða fyrirtækjum kerfisleigu , hýsingu , internetþjónustu og gagnaflutninga auk margs konar sérlausna , ráðgjafar og kennslu . Hjá fyrirtækinu starfa hátt í 70 manns en að undanförnu hefur fyrirtækið verið að bæta við sig starfsfólki bæði á Akureyri og í Kópavogi . Kynjahlutföllin eru áhugaverð en óvenju margar konur starfa hjá fyrirtækinu miðað við hlutföll almennt í tölvugeiranum . Á 20 árum hafa orðið miklar breytingar á sviði upplýsingatækni og öryggismála . Áður voru tölvukerfi að hrynja mjög reglulega og gagnalekar voru algengir . Öryggismálin snérust þá mikið um „ að eiga backup “ . Menn þurftu jafnvel að taka með sér diska heim til öryggis . Þetta hefur gjörbreyst og mikil þróun hefur orðið í netöryggi í dag . Meðal þess sem starfsmenn Þekkingar sáu gjarnan um í upphafi var að koma í fyrirtæki og loka á netsíður starfsmanna . Þeir máttu þá til dæmis ekki vera á síðum eins og Mbl . , Vísi eða Facebook . Jafnframt má nefna að fyrir einungis nokkrum árum þurftu starfsmenn Þekkingar að fara í fyrirtæki til að yfirfara tölvur en í dag er hægt að „ taka tölvurnar yfir “ og yfirfara þær þannig . Í september síðastliðnum urðu Þekking , Lögreglan á höfuðborgarsvæðinu og Landspítalinn háskólasjúkrahús sigurvegarar í Media Management Award , en verkefnið var leitt af Þekkingu og vinnuhópum frá Lögreglunni á höfuðborgarsvæðinu og Landspítala háskólasjúkrahúsi og þótti sýna „ framúrskarandi útfærslu á meðferð viðkvæmra gagna “ . Við erum stolt af sögunni og þróun fyrirtækisins þessi 20 ár en Þekking er nú í fremstu röð fyrirtækja í þessum geira og horfum við bjartsýn til framtíðar . Vefsíðan okkar notar vafrakökur til að tryggja notendum sem bestu upplifun af vefnum . Lesa meiraÍ LAGI Persónuvernd og vafrakökur